polyglot-tagger/wikipedia-language-snippets-filtered huggingface dataset:
கிரேட் பெல்ட், ஃபூனென் மற்றும் ஜட்லாண்ட் வழியாக, சீலாந்துக்கும் ஜெர்மனிக்கும் இடையே ஒரு நிலையான தொடர்பு இருந்தாலும்,பீஹ்மார்ன் பெல்ட் நிலையான இணைப்பு, ஹாம்பர்க்கிலிருந்து கோபன்ஹேகன், சுவீடன் மற்றும் நோர்வே ஆகிய நாடுகளுக்கு, நான்கு வழிச்சாலையான மோட்டார் பாதை மற்றும் இரண்டு மின்மயமாக்கப்பட்ட இரயில் தடங்கள் ஆகியவை மூலம் மிகவும் வசதியான மற்றும் விரைவான நேரடி சாலை மற்றும் ரயில் பாதையை வழங்கும்.
ஜெர்மன் மொழி வோகெல்ஃப்லுக்லைன் என்றும் டேனிய மொழியில் ஃபுகல்ஃப்ளக்ஸ்லின்ஜென் என்றும் இந்தப் பாதை அழைக்கப்படுகிறது. இதன் பொருள் ’பறவை பறக்கும் பாதை ’என்பதாகும். இரண்டு மொழிகளிலும்’ நேரடிப்பாதை ’எனப்பொருள்படும் இப்பெயர் ஆங்கிலத்தில் ’ காகம் பறக்கிறது’ என்ற பழமொழியோடு ஒத்துப் போவதாகும்.
பீஹ்மர்ன் தீவு, பீஹ்மர்ன் சவுண்ட் பாலம் மூலம் ஜெர்மனிய நிலப்பரப்புடன் இணைக்கப்பட்டுள்ளது, லோலாந்தானது ஒரு சுரங்கப்பாதை மற்றும் பாலங்கள் வழியாக ஃபால்ஸ்டர் தீவு வழியாக சீலேண்டுடன் இணைக்கப்பட்டுள்ளது,மேலும் பீஹ்மர்ன் தீவு ஓர்சண்ட் பாலம் வழியாக சுவீடன் நிலப்பரப்புடன் இணைகிறது.
இந்த சுரங்கப்பாதையானது இதனைக் கடக்க,ராட்பி மற்றும் புட்கார்டனில் இருந்து முன்பு அதிகமாகப் பயன்படுத்தப்பட்ட படகு சேவைக்கு மாற்றாக அமைந்தது. தற்போது ஸ்கேன்ட்லைன்ஸால் இயக்கப்படுகிறது,
இவர், ஒரு தொலைக்காட்சி நடிகையும் ஆவார். "ஸ்டார் ஒன்" தொலைக்காட்சியில் ஒளிப்பரப்பான மருத்துவ நிகழ்ச்சியான "தில் மில் கயே" என்ற ஒரு நிகழ்ச்சியில் "டாக்டர் ரித்திமா குப்தா" என்ற வேடத்தில் தோன்றினார்.
மே 2008 இல் இவர் நிகழ்ச்சியை விட்டு வெளியேறி, மீண்டும் 2010இல் திரும்பினார், அதே நிகழ்ச்சியின் இரண்டாம் பருவத்தில் "டாக்டர் ஷில்பா மல்ஹோத்ரா" என்ற ஒரு பாத்திரத்தில் நடித்தார். 2012 பிக் தொலைக்காட்சியில் "மஹிசாகர்" என்ற ஒரு "மேஜிக்" நிகழ்ச்சியில் இவர் தொன்றினார்.
தென்னாப்பிரிக்காவில் 1982 ஆம் ஆண்டு திசம்பர் மாதம் 10 ஆம் தேதி இவர் பிறந்தார். இவரது பெற்றோருடன் இந்தியா வந்தார். 2015ஆம் ஆண்டில் இவர் தனது பெயரை "ஓஹானா சிவானந்த்" என மாற்க் கொண்டார். கன்னட நடிகையான சாக்‌ஷி சிவானந்த், இவரது இளைய சகோதரியாவார். 2000 முதல் 2003 வரை சண்டிகர், பஞ்சாப் பல்கலைக்கழகத்தில், பயன்பாட்டு மென்பொருளில் முதுகலைப் பட்டம் பெற்றார். ஐந்து வருடங்களுக்கு ஜாவா, ஜே2இஇ, மின்-கற்றல் பயன்பாட்டு அபிவிருத்தியாளராக பணியாற்றினார்.
ஓஹானா சிவானந்த் ஷில்பா ஆனந்த என்ற பெயருடன் பிறந்த இவர் ஒரு ஒரு இந்திய வடிவழகியும், தொலைக்காட்சி, திரைப்படம் ஆகியவற்றின் தோன்றும் நடிகையுமாவார். "தில் மில் காயே" என்றத் தொலைக்காட்சித் தொடரில் இவரது இரு வேறுபட்ட பாத்திரங்களான "டாக்டர்ரித்திமா குப்தா" மற்றும் "டாக்டர் ஷில்பா மல்ஹோத்ரா" என்ற பெயரில் நடித்தற்காக நன்கு அறியப்பட்டார். அவர் திரைப்படம் மற்றும் இசை வெளியீடுகளில் நடித்தார்
இவர், தனது தொழில் வாழ்க்கையை ஒரு விளம்பர நடிகையாக ஆரம்பித்தார். "கோகோ-கோலா" விளம்பரத்தை ஆமிர் கானுடன், "லக்ஸ் சோப்" விளம்பரத்தை ஐஸ்வர்யா ராயுடன், "டாபர் புடின் ஹரா" மற்றும் "நெரோலாக் பெயிண்ட்" விளம்பரத்தை அமிதாப் பச்சன் ஆகியோருடன் 40க்கும் மேற்பட்ட விளம்பரங்களை இவர் செய்துள்ளார். பல்வேறு வகை தயாரிப்புகளுக்கு விளம்பர நடிகையாகவும் இவர் பணிபுரிந்து வருகிறார்.
இவர், தென்னிந்திய திரைப்படமான "பெசவாடா போலிஸ் ஸ்டேஷன்" என்றப் படத்தின் மூலம் திரையுலகில் அறிமுகமானார். இரவி சங்கரின் படமான "இக்ரார் பை சான்ஸ்" படத்தில் "ராஷ்மி மெஹ்ரா" என்ற பாத்திரத்தில் பாலிவுட் படங்களில் அறிமுகமானார்.
இந்திய அரசாங்கத்தின் இணைச் செயலாளர்: ஒன்றிய இணைச் செயலாளர் அல்லது இந்திய ஒன்றியத்தின் இணைச்செயலாளர் என அழைக்கப்படுகிறார். இவர் மத்திய பணியாளர் நியமனத் திட்டத்தின் மூலம் பதவியில் நியமனம் செய்யப்படுபவர் ஆவார் இவர் தரவரிசையில் அரசாங்கத்தின் மூன்றாவது மிக உயர்ந்த அரசியல் சாராத நிர்வாகி ஆவார் இந்திய அரசாங்கத்தில் இந்த பதவியை உருவாக்குவதற்கான அதிகாரம் இந்தியக் குடியரசின் 17வது அமைச்சரவையிடம் மட்டுமே உள்ளது. இணைச் செயலாளர் பதவி என்பது ஒரு முன்னாள் பணிநிலைப் பதவி ஆகும். அதாவது யாரும் இப்பதவியை அடைய முடியும். ஆனால் பதவியில் உள்ளவர், பெரும்பாலும் ஒரு இந்தியக் குடியியல் பணியில் உள்ளவர் மற்றும் அரசாங்கத்தின் உயர் மூத்த அதிகாரியாகவும் இருப்பார். இந்த தரவரிசை மற்றும் பதவியை வகிக்கும் அரசு ஊழியர்கள் அகில இந்திய சேவைகளிலிருந்து (மாற்றுப்பணி; பதவிக்காலத்தில் இருந்த்தல், முன்னுரிமைப் பட்டியலில் இடம்பெற்றபின்) அல்லது மத்திய சிவில் சர்வீசஸ் இந்திய அமைச்சரவை நியமனக் குழுவால் நேரடியாக நியமனம் செய்யப்படுகிறார்கள்.
இந்திய அரசாங்கத்தில் இணைச் செயலாளர் பதவி 1920 களில் உருவாக்கப்பட்டது. இந்த தரவரிசை மற்றும் பதவியில் உள்ள உறுப்பினரின் சம்பளம் ரூ. 1930 களில் ஆண்டுக்கு 36,000 ரூபாயாக இருந்தது. பிரித்தானியாவின் இந்தியப் பேரரசுஆட்சியின் போது, 1905 முன்னுரிமை வரிசை ஆனையின் படி இந்திய அரசாங்கத்தின் இணை செயலாளரின் சம்பளம் ஆக்ரா, ஐக்கிய ஆக்ரா மற்றும் அயோத்தி மாகாணம், பஞ்சாப் மற்றும் பர்மா ஆகிய ஐக்கிய மாகாணங்களின் முதன்மைச் செயலாளருக்குச் சமமாக இருந்தது. இந்திய அரசாங்கத்தின் துணைச் செயலாளர் அல்லது கூடுதல் செயலாளர்பதவியை உருவாக்கும் முன்பு வரை இணைச் செயலாளர் இந்திய குடிமைப் பணிச் சேவையில் இரண்டாவது மிக உயர்ந்த பதவி அல்லது தரவரிசையில் இருந்தார்.
ஏ.டி. கோர்வாலா , என்பவரின் கூற்றுப்படி "இணைச் செயலாளர் என்ற பெயர் உண்மையில் எதைக் குறிக்கிறதென்றால் தங்களிடம் ஒப்படைக்கப்பட்டுள்ள பொறுபு மற்றும் நிர்வாகப் பணிகளின் வசதிக்காக ஒரு மூத்த செயலாளர் இணைந்தது செயல்படுகிறார் என்பதாகும்." சர் ரிச்சர்ட் டோட்டன்ஹாம், ஐ.சி.எஸ் ஒருமுறை வெளிப்படுத்தியது "எனது கருத்தின்படி ஓர் இணைச் செயலாளர் மற்றும் கூடுதல் செயலாளர் ஆகியயோருக்கிடையே பணிச் செயல்பாட்டின் வேறுபாடு இருக்கக்கூடாது. ஆனால் ஓர் இணை மற்றும் கூடுதல் செயலாளருக்கு இடையிலான ஊதியம் மட்டுமே வேறுபாடாக இருக்க வேண்டும். கூடுதல் மற்றும் இணைச் செயலாளர்கள் மலிவான செயலாளர்களாகவோ அல்லது விலையுயர்ந்த துணை செயலாளர்களாகவோ இருக்கக்கூடாது. "
இணைச்செயலாளர் பதவி என்பது அவருக்கு ஒதுக்கப்பட்ட மற்றும் ஒப்படைக்கப்பட்ட துறையின் பிரிவுகளில் சுயாதீனமான செயல்பாட்டின் அளவு மற்றும் பொறுப்பின் தேவைகளைக் கொண்ட ஒட்டுமொத்த பொறுப்பாகும். ஒரு இணைச் செயலாளர் நிர்வாகத்தின் பொறுப்பாளர் எனினும் அனைத்து நிர்வாக அதிகாரங்களிலும் பயிற்சிபெற்ற ஓர் அமைச்சரவையின் அல்லது துறையில் ஓரு பிரிவின் தலைவரைப் போலப் பயிற்சி பெற்றவராக இருப்பர்.
1937 ஆம் ஆண்டில், மத்திய செயலகத்தில் ஏழு கூட்டுச் செயலாளர்கள் மட்டுமே இருந்தனர், அவர்கள் அனைவரும் இம்பீரியல் சிவில் சேவையில் உறுப்பினர்களாக இருந்தனர். இருப்பினும், 1946 வாக்கில், இந்த எண்ணிக்கை இருபத்தைந்து ஆக உயர்ந்தது.
பொகோர் விலங்கியல் அருங்காட்சியகம் 1,500 மீ 2 அளவிலான இடத்தைக் கொண்டு அமைந்துள்ளது. மேலும் இந்த அருங்காட்சியகம் ஆசியாவில் மிகவும் அதிக எண்ணிக்கையிலான விலங்கின சேகரிப்பைத் தன் காட்சிக்கூடத்தில் காட்சிப்படுத்தியுள்ள. இந்த அருங்காட்சியகத்தில் 24 அறைகள் உள்ளன. அங்கு காட்சிப்படுத்தப்பட்டுள்ள சேகரிப்புகளில் சில பொருள்கள் அதன் அழியும் தன்மை அல்லது பலவீனம் காரணமாக, அந்த காட்சிப்பொருள்களைப் பாதுகாப்பில் தொடர்ந்து வைத்திருக்கும் நோக்கத்தில் அருங்காட்சியகத்தின் வெப்பநிலை 22 என்ற நிலையில் ஆக அமைக்கப்பட்டுள்ளது. இந்த அருங்காட்சியகத்தின் சேகரிப்பில் புதைபடிவ மற்றும் பாதுகாக்கப்பட்ட விலங்குகள் உள்ளிட்டவை காட்சியில் உள்ளன:
பொகோர் விலங்கியல் அருங்காட்சியகம் ஆகஸ்ட் 1894 ஆம் நாளில் டாக்டர் ஜே.சி. கோனிங்பெர்கர் என்பவரால் துவக்கி வைக்கப்பட்டது. முதலில் பொகோர் தாவரவியல் பூங்காவின் மூலைப் பகுதியில் ஒரு சிறிய ஆய்வகமாக அது செயல்பட்டு வந்தது. . முதலில் துவங்கி வைக்கப்பட்ட ஆய்வகம் லேண்ட்போவ் விலங்கியல் ஆய்வகம் என்ற பெயரில் அழைக்கப்பட்டது. இது தாவரங்களில் காணப்படுகின்ற பூச்சி வகைகளை மையமாகக் கொண்டு அமைந்திருந்தது.
பொகோர் விலங்கியல் அருங்காட்சியகம் இந்தோனேசியாவில் பொகோர் நகரில் உள்ள பொகோர் தாவரவியல் பூங்காவின் முதன்மை நுழைவாயிலுக்கு அடுத்தபடியாக அமைந்துள்ள ஒரு அருங்காட்சியகம் ஆகும். இந்த அருங்காட்சியகம் மற்றும் அதன் ஆய்வகம் டச்சு கிழத்திந்திய அரசால், காலனி ஆதிக்கத்தின்போது, 1894 ஆம் ஆண்டில் தொடங்கப்பட்டவையாகும். இந்த அருங்காட்சியகத்தில் அதிக எண்ணிக்கையிலான தென் கிழக்கு ஆசியாவைச் சேர்ந்த, பாதுகாக்கப்பட்ட விலங்கின மாதிரி வகைகள் காட்சிக்கு வைக்கப்பட்டுள்ளன.
ஒன்டாட்சேயின் படைப்புகளில் புனைகதை, சுயசரிதை, கவிதை மற்றும் திரைப்படம் என்பன அடங்கும். இவர் 13 கவிதை புத்தகங்களை வெளியிட்டுள்ளார். தி கலெக்டட் வொர்க்ஸ் ஆஃப் பில்லி தி கிட் , தேர் இஸ் எ ட்ரிக் வித் அ நைப் ஆகிய படைப்புகளுக்காக கவர்னர் ஜெனரல் விருதையும், 2000 ஆம் ஆண்டு அனில்ஸ் கோஸ்ட் என்ற படைப்புக்காக கில்லர் பரிசு, பிரிக்ஸ் மெடிசிஸ், கிரியாமா பசிபிக் ரிம் புத்தக பரிசு என்பவற்றை வென்றார். ஐரிஷ் டைம்ஸ் சர்வதேச புனைகதை பரிசு மற்றும் கனடாவின் கவர்னர் ஜெனரல் விருதையும் வென்றார். இவரின் இங்கிலிஷ் பேஷண்ட் என்ற புதினம் புக்கர் பரிசு, கனடா ஆஸ்திரேலியா பரிசு, கவர்னர் ஜெனரல் விருது ஆகியவற்றை பெற்றுக் கொண்டார். மேலும் இந்த புதினம் திரைப்படமாக மாற்றப்பட்டதுடன் சிறந்த திரைப்படத்திற்கான அகாடமி விருதையும், பல பிற விருதுகளையும் வென்றது.1987 ஆம் ஆண்டில் வெளியிடப்பட்ட டொரொண்டோவில் ஆரம்பகாலத்தில் குடியேறியவர்களைப் பற்றிய புதினமாகிய இன் ஸ்கின் ஒப் அ லயன் 1988 ஆம் ஆண்டின் சிட்டி ஆப் டொரண்டோ புத்தக விருதை வென்றது.
ஒன்டாட்சே இலங்கையில் கொழும்பில் பிறந்தார். இவர் டச்சு மற்றும் சிங்கள வம்சாவளியை சேர்ந்தவர்.இவர் குழந்தையாக இருக்கும் போது அவரது பெற்றோர் பிரிந்தனர். 1954 ஆம் ஆண்டில் இங்கிலாந்தில் தனது தாயுடன் சேரும் வரை உறவினர்களுடன் வாழ்ந்தார். இங்கிலாந்திற்கு செல்லும் முன் கொழும்பு மவுண்ட் லெவனியாவில் உள்ள எஸ். தோமஸ் கல்லூரியில் கல்வி கற்றார். பின்னர் இங்கிலாந்தில் இடை நிலைக் கல்வியை துல்விச் கல்லூரியில் பயின்றார். 1962 இல் கியூபெக்கிலுள்ள மாண்ட்ரீலுக்கு குடிபெயர்ந்தார். கனடாவிற்கு குடிபெயர்ந்த பின்னர் கியூபெக் லெனாக்ஸ்வில்லில் உள்ள பிஷப் பல்கலைகழகத்தில் மூன்று ஆண்டுகள் படித்தார் இறுதி ஆண்டை டொரண்டோ பல்கலைகழகத்தில் பயின்றார். 1965 ஆம் ஆண்டு டொரண்டோ பல்கலைகழகத்தில் இளங்கலைப் பட்டம் பெற்றார். 1967 ஆம் ஆண்டில் ஒன்ராறியோ கிங்ஸடன் குயின்ஸ் பல்கலைக்கழகத்தில் முதுகலைப் பட்டத்தைப் பெற்றார்.
1976 ஆம் ஆண்டு கம்மிங் த்ரூ ஸ்லாட்டர் என்ற புதினம் புக்ஸ் இன் கனடா பெர்ஸ்ட் நவல் விருதை வென்றது. இலங்கையில் அவரது குழந்தைப்பருவத்தின் அரை கற்பனையான நினைவுக் குறிப்புகளை ரன்னிங் இன் தி பேமிலி என்ற புத்தகமாக வெளியிட்டார். ஒன்டாசேயின் டிவிசாடெரோ புதினம் 2007 ஆம் ஆண்டின் கவர்னர் ஜெனரல் விருதை வென்றது. மேலும் 2011 ஆம் ஆண்டில் இந்த புதினத்தை நாடகத்தை உருவாக்க டேனியல் ப்ரூக்ஸுடன் இணைந்து பணியாற்றினார். இவரின் வோர் லைட் என்ற புதினம் 2018 ஆம் ஆண்டின் மேன் புக்கர் பரிசுக்கு பட்டியலிடப்பட்டது.
பிலிப் மைக்கேல் ஒண்டாச்சி என்பவர் இலங்கையில் பிறந்த கனடிய கவிஞர், புனைகதை எழுத்தாளர், கட்டுரையாளர், நாவலாசிரியர், பதிப்பாசிரியர் மற்றும் திரைப்படத் தயாரிப்பாளர் ஆவார். கில்லர் பரிசு, கவர்னர் ஜெனரல் விருது, புக்கர் பரிசு மற்றும் பிரிக்ஸ் மெடிஸ் எட்ரேஞ்சர் போன்ற பல இலக்கிய விருதுகளைப் பெற்றவர். ஓர்டர் ஒப் கனடா அதிகாரியாகவும் உள்ளார். மேலும் கனடாவின் புகழ்பெற்ற எழுத்தாளர்களில் ஒருவர் ஆவார்.
ஒன்டாட்சேயின் இலக்கிய வாழ்க்கை 1967 ஆம் ஆண்டில் தி டெய்ன்டி மான்ஸ்டர்ஸில் வெளியிடப்பட்ட கவிதையின் மூலம் ஆரம்பமாகியது. பின்னர் 1970 ஆம் ஆண்டில் தி கலெக்டட் வொர்க்ஸ் ஆப் பில்லி தி கிட் என்ற அவரது படைப்பு விமர்சன ரீதியாக பாராட்டப்பட்டது. தேசிய மற்றும் சர்வதேச அளவில் வெற்றிகரமான தி இங்லீஷ் பேஷண்ட் என்ற புதினத்திற்காக 2018 ஆம் ஆண்டில் கோல்டன் மேன் புக்கர் பரிசை வென்றார். 1996 ஆம் ஆண்டில் இந்த புதினத்தை தழுவி திரைப்படம் எடுக்கப்பட்டது.
1988 ஆம் ஆண்டு சூலை 18 இல் ஆர்டர் ஒப் கனடாவின் அதிகாரியாக நியமிக்கப்பட்டார். 2005 ஆம் ஆண்டில் இலங்கையின் முன்னாள் சனாதிபதி சந்திரிகா குமாரதுங்கவால் இலங்கை ரத்னா விருது வழங்கி கௌரவிக்கப்பட்டார். 2016 ஆம் ஆண்டில் இலங்கையில் கண்டுபிடிக்கப்பட்ட புதிய வகை சிலந்திக்கு பிரிக்னோலியா ஒன்டாட்சே என்ற அவரது பெயர் வைக்கப்பட்டது.
ஒன்டாசே படிப்பை நிறைவு செய்த பின் லண்டனில் உள்ள மேற்கு ஒன்ராறியோ பல்கலைக்கழகத்தில் ஆங்கிலம் கற்பித்தார். 1971 ஆம் ஆண்டில் மேற்கு ஒன்ராறியோவில் இருந்து விலகி யார்க் பல்கலைக்கழகத்தின் க்ளென்டன் கல்லூரியில் ஆங்கில இலக்கியம் கற்பித்தார்.
ந. கவுதமன் சம கால வரலாற்று ஆய்வாளர், பெரியாரிய, மார்க்சிய, தமிழ்த்தேசிய ஆர்வலர். பாவேந்தர் மீது பெரும் பற்று கொண்டவர். சனவரி மாதம் 1954 ல் பிறந்த. இவரின் சொந்த ஊர் தஞ்சையை சேர்ந்த செந்தலை ஆகும். பள்ளிப் படிப்பை சர் சிவசாமி ஐயர் உயர்நிலைப் பள்ளி , திருக்காட்டுப்பள்ளி, தஞ்சையில் முடித்தார். திருவையாறு அரசு கல்லூரியில் தொடர்ந்து புலவர் படிப்பை முடித்து, தமிழாசிரியராக பூ.சா.கோ. சர்வ சன மேல்நிலைப்பள்ளியில் 1978 முதல் 2013 வரை பணி புரிந்தார். மேலும் இவர் மதுரை காமராசர் பல்கலைக்கழகத்தில் எம்.ஏ., பட்டம் பெற்றுள்ளார். வி.அ.அரங்கசாமி, தி.வே.கோபாலையர் இவரின் ஆசிரியர்கள். தற்போது பணி நிறைவுற்று கோவை மாவட்டம் சூலூர் என்ற ஊரில் வசிக்கிறார்.
உலகத் தமிழ்ச் செம்மொழி மாநாட்டில் "கலைச் சொல்லாக்க வளர்ச்சி - மொழி தூய்மை நோக்கு எனும் பொருளில் ஆய்வுக் கட்டுரை வழங்கியவர்.
தமிழறிவும், தமிழ் நாட்டின் அரசியல் சமூக வரலாற்று அறிவும் கொண்டவர். பல மேடைகளில் சுவைபடவும், வரலாற்று தகவல்களுடனும் பேசி வருபவர். சூலூர் பாவேந்தர் பேரவை என்ற பெயரில் சூலூரில் மன்றம் ஒன்றையும் நடத்தி வருகிறார்.
சென்னை பொது அஞ்சல் நிலையம் திங்கள் முதல் சனிக்கிழமை வரை 8:00 மணி முதல் இரவு 8.30 வரை செயல்படுகிறது. ஞாயிற்றுக்கிழமைகளில், இது 10:00 மணி முதல் மாலை 5 மணி வரை செயல்படுகிறது. வேகப்பதிவு, பதிவு இடுகை, சிப்பமிடுதல், காப்பீடு, இ-பில்லிங் மற்றும் மின்னஞ்சல் இடுகை போன்ற வசதிகள் உள்ளன. சென்னை பொது அஞ்சல் நிலையம் 24 மணி நேர தந்தி அலுவலகத்தைக் கொண்டுள்ளது. தற்போது இந்தியாவில் தந்தி சேவை 2013 ஆம் ஆண்டு ஜூலை 15 முதல் முற்றிலும் நிறுத்தப்பட்டுள்ளது.
சென்னை பொது அஞ்சல் அலுவலகம் , சென்னையின், ஜார்ஜ் டவுன், இராஜாஜி சாலையில் 1884 ல் கட்டப்பட்ட ஒரு பழைய கட்டிடத்தில் செயல்படுகிறது. சென்னைக் கடற்கரை புறநகர் ரயில் நிலையத்திற்கு எதிரே அமைந்துள்ள சென்னைப் பொது அஞ்சல் அலுவலகம் சுமார் 23.33 கி.மீ பரப்பளவை கொண்டுள்ளது. மேலும், சுமார் 220,000 மக்களுக்கு உதவுகிறது. இது துணை அல்லது கிளை அலுவலகங்கள் ஏதும் கொண்டிருக்கவில்லை.
ஒரு திரவமானது அதன் கொதிநிலைக்கு வெப்பமேற்றப்படும் போது, அதாவது எந்த வெப்பநிலையில் திரவத்தின் ஆவி அழுத்தமானது அதன் மீது செயல்படும் வளிமண்டல அழுத்தத்திற்குச் சமமாக இருக்கிறதோ அந்த வெப்பநிலையில், திரவமானது தீவிரமாக ஆவியாகிறது. இந்தச் செயலே கொதித்தல் எனப்படுகிறது. கொதித்தலில் இரண்டு முக்கிய வகைப்பாடுகள் உள்ளன: அணுக்கருநிலை கொதித்தல், , மற்றும் மாறுநிலை வெப்பக் கற்றை கொதித்தல் (கொதிக்கும் பரப்பானது ஒரு குறிப்பிட்ட வெப்பநிலைக்கு மேல் வெப்பப்படுத்தும் போது ஆவியின் படலமானது மேற்பரப்பில் தோன்றும் நிலை) மாறுநிலை கொதிநிலை என்பது ஒரு நிலைத்தன்மையற்ற, இரண்டு வகை கொதித்தலின் கூறுகளையும் கொண்ட வடிவமாகும். நீரின் கொதிநிலை 100 அல்லது 212 ஆகும். ஆனால், கடல் மட்டத்திலிருந்து அதிக உயரமுள்ள இடங்களில் காணப்படும் குறைவான வளிமண்டல அழுத்தத்தின் காரணமாக கொதிநிலையும் குறைகிறது.
சமையலிலும் கொதித்தல் பயன்படுத்தப்படுகிறது. காய்கறிகள், அரிசி, சேவை மற்றும் உருளைக்கிழங்கு போன்ற மாவுச்சத்து நிறைந்த உணவுகள், முட்டை, இறைச்சி, சுவைச்சாறு மற்றும் வடிசாறு ஆகியவை கொதிக்க வைக்க ஏற்ற உணவுகளில் அடங்கும். ஒரு சமையல் முறையாக, இது எளிமையானதும் மற்றும் பெரிய அளவிலான சமையலுக்கு ஏற்றதுமாகும். கடினமான இறைச்சிகள் அல்லது பறவை இறைச்சிகளுக்கு நீண்ட, மெதுவான சமையல் சத்தான உணவைத் தர தேவைப்படலாம். கொதித்தல் முறையிலான சமையலின் குறைபாடுகளில் சில நீரில் கரையக்கூடிய வைட்டமின்கள் மற்றும் தாதுக்களின் இழப்பு ஆகியவை அடங்கும்.
நீரைக் கொதிக்க வைத்தல் மூலமாக நீரில் காணப்படும் வெவ்வேறு நுண்ணுயிரிகள் அழிக்கப்பட்டு நீர் குடிக்கத் தகுந்ததாக மாறுகிறது. வேறுபட்ட நுண்ணுயிரிகளின் உணர்திறன் வெவ்வேறாக இருக்கும். ஆனால் நீரை 70 செல்சியசு இல் பத்து நிமிடங்களுக்கு வைத்திருந்தால் பல நுண்ணுயிரிகள் கொல்லப்படுகின்றன, ஆனால் சில நுண்ணுயிரிகள் வெப்பத்தைத் தாங்க வல்லவையாக இருக்கின்றன. இவற்றை அழிப்பதற்கு நீரைக் கொதிநிலையில் ஒரு நிமிடத்தில் வைத்திருக்க வேண்டியது அவசியமாகிறது.
அணுக்கருநிலை கொதித்தலானது, வெப்பப்படுத்தப்பட்ட பரப்பின் மீது நீராவிக்குமிழிகள் வெவ்வேறு புள்ளிகளிலிருந்து எழுவதால் அடையாளப்படுத்தப்படுகிறது. இந்நிலையில் புறப்பரப்பின் வெப்பநிலையானது, திரவத்தின் வெப்பநிலைைய விடச் சற்றே அதிகமாக இருக்கும்.
இரண்டாம் உலகப் போரில் ஜப்பான் தோல்வியடையப் போவது உறுதி என்ற நிலையில், இந்தோனேசியா ஆகஸ்ட் 17, 1945 ஆம் நாளன்று தன் சுதந்திரத்தை அறிவித்தது. அதன் பின்னர் இரண்டு மாதங்கள் கழித்து, ராயல் நெதர்லாந்து கிழக்கிந்திய ராணுவத்தில் முன்னர் அலுவலராக இருந்த, டச்சு நாட்டில் பயிற்சி பெற்ற வீரரான ஓரிப் சோமோஹார்ட்ஜோ என்பவர் யோக்யகர்த்தாவை தளமாகக் கொண்டு புதிய தேசிய இராணுவத்தை அமைக்கின்ற பணியில் ஈடுபட்டார். அப்பணியில் ஈடுபட்டபோது அவர் தற்காலிகமாக ஹோட்டல் மெர்டேகாவில் ஒரு அறையை தன் பயன்பாட்டிற்காக வைத்திருந்தபோதிலும், யோக்கியகர்த்தாவின் சுல்தான், ஹமெங்க்குபுவோனோ என்பவர் ஜப்பானியத் தடுப்பாகப் பயன்படுத்து வந்த அதனை இராணுவத்தின் தலைமையகமாக அமைத்துக் கொள்ளும் வகையில் நன்கொடையாக அளித்தார்.
தர்ம விராடமா அருங்காட்சியகம் அதிகாரப்பூர்வமாக தர்ம விராட்டாம மத்திய இராணுவ அருங்காட்சியகம் (இந்தோனேசிய: அருங்காட்சியகம் புசாட் டி.என்.ஐ கி.பி. தர்ம விராட்டாமா) என்ற பெயரிலும் அழைக்கப்படுகிறது. இது 75 சுதிர்மான் தெருவில் உள்ளது. சுதிர்மான் தெரு இந்தோனேஷியாவில் யோகியாகர்த்தாவில் சுதிர்மான் மற்றும் சிக் டி டிரோ தெருக்களின் மூலையில் உள்ளது. இந்த அருங்காட்சியகத்தின் சேகரிப்பில் 4,289 பொருட்கள் காட்சிக்கு வைக்கப்பட்டுள்ளன. காட்சிப்பொருள்களைப் பற்றிய குறிப்புகளும் அருகே அமைக்கப்பட்டுள்ளன. அந்த விளக்கங்களில் சில ஆங்கிலத்தில் மட்டுமே உள்ளன.
தர்ம விராடமா அருங்காட்சியகம் அதிகாரப்பூர்வமாக தர்ம விராடமா மத்திய இராணுவ அருங்காட்சியகம் என்றும் அழைக்கப்படுகிற இந்த அருங்காட்சியகம் இந்தோனேஷியன் இராணுவ வரலாற்றை மையமாகக் இராணுவ அருங்காட்சியகம் ஆகும். இந்த அருங்காட்சியகத்தில் அதன் தொடக்க காலமான 1945 ஆம் ஆண்டு முதல் வரை அதன் 30 செப்டம்பர் 1965 ஆம் நாளன்று நடைபெற்ற ஆட்சிக் கவிழ்ப்பு நாள் வரையிலான இந்தோனேஷிய அமைதி முயற்சிகளைப் பற்றிய வரலாறு காணப்படுகிறது. இந்த அருங்காட்சியகம் யோக்யகர்த்தாவில் உள்ள முன்னாள் தேசிய இராணுவத் தலைமையகத்தில் அமைந்துள்ளது. .
இப்போது அருங்காட்சியகம் அமைந்துள்ள கட்டிடம் டச்சு காலனித்துவ அரசாங்கத்தால் 1904 ஆம் ஆண்டில் மத்திய ஜாவா முழுவதும் அமைந்துள்ள தோட்டங்களை நிர்வகிக்கின்ற பொறுப்பினைக் கொண்ட அலுவலரின் அலுவல்பூர்வ இல்லம் என்ற நிலையில் கட்டப்பட்டது. 1942 ஆம் ஆண்டு முதல் 1945 ஆம் ஆண்டு வரை டச்சு கிழக்கிந்திய ஜப்பானிய ஆக்கிரமிப்பு நடைபெற்ற சமயத்தில் இந்த கட்டிடம் ஜப்பானிய படைகளால் ஆக்கிரமிப்பு செய்யப்பட்டது, இது ஒரு இராணுவ தடுப்பாகப் பயன்படுத்தப்பட்டது.
இப்போது கால்நடைப் பண்ணை பெரிதும் "செறிநிலை விலங்குப் பண்ணை"யாக உருமாறிவிட்டது. சிலவேளைகளில் புதுவடிவம் "தொழிலகப் பண்ணை" எனவும் அழைக்கப்படுகிறது ; அமெரிக்காவில் 99% க்கும் மேலாக கால்நடைகள் இம்முறையில்தான் வளர்க்கப்படுகின்றன. செறிநிலை விலங்குப் பண்ணை பல்வகை வணிக வெளியீடுகளை கூட்டுகிறது; ஆனால், விலங்குநலம், சுற்றுச்சூழல் தாக்கம், மக்கள் நலவாழ்வு ஆகியவற்றின்பால் எதிர்மறை விளைவுகளைச் செலுத்துகிறது. இந்த எதிர்மறை விளைவுகளாலும் ஒட்டுமொத்தத் திறமை குறைவதாலும், 2030 கால அளவில் சில நாடுகளின் சிலவகைக் கால்நடைகளின் எண்ணிக்கை சரிவடையும் என சில புள்ளிவிவரங்கள் கணிக்கப்பட்டுள்ளன.
வேட்டையாடல்-உணவுதிரட்டல் வாழ்க்கைமுறையில் இருந்து வேளாண்மைசார் வாழ்க்கைமுறைக்கு மாறியபோது கால்நடைகள் வழக்கில் வந்துவிட்டன. கால்நடைகளை வளர்த்தல், பேணுதல், கொன்று இறைச்சியாகப் பயன்படுத்தல் ஆகிய செயல்முறைகளின் கூட்டுத் தொழில் கால்நடை வளர்ப்பு எனப்பட்டது. மாந்தர் கால்நடை வளர்ப்பையும் வாழ்நிலைமைகளையும் கட்டுபடுத்த கற்றதுமே அவை வீட்டுப் பயன்பாட்டிலும் பரவலாகின. மேலும் அவற்றின் கூட்டு நடத்தையும் வாழ்க்கைமுறையும் உடல்கூ றுகளும் பெரிதும் மாற்றமடைந்தன. பல தற்கால கால்நடைகள் காட்டில் வாழத் தகுதியற்றனவாகி விட்டன.
ஐக்கிய அமெரிக்காவின் கூட்டுக் குடியரசு சட்டம் இச்சொல்லைக் குறிப்பிட்ட திட்டத்தில் வேளாண்பொருள்களின் ஆக்கத்துக்கு பயன்படுமா இல்லையா என்பதைப் பொறுத்தே வரையறுக்கிறது. எடுத்துகாட்டாக, 1999 ஆண்டைய கட்டாயக் கால்நடை அறிவிப்புச் சட்டம் அசைபோடும் ஆடு, மாடு போன்ற விலங்குகளை ம்ட்டும் கால்நடைகளாக வரையறுக்கிறது. ஆனால், 1988 ஆம் ஆண்டைய சட்டம் ஆடுமாடுகள், செம்மறி, வெள்ளாடு,பன்றி, கோழி, உணவுக்கும் உணவு தயாரிக்கவும் பயன்படும் விலங்குகள், மீன்கள் போன்றவற்றைக் கால்நடைகளாக வரையறுக்கிறது.
வேட்டையாடல்-உணவுதிரட்டல் வாழ்க்கைமுறையில் இருந்து வேளாண்மைசார் வாழ்க்கைமுறைக்கு மாறியபோது அனைத்து தொல்பண்பாடுகளிலும் வழக்கில் வந்த கால்நடைகளை வளர்த்தல், பேணுதல், கொன்று இறைச்சியாகப் பயன்படுத்தல் ஆகிய செயல்முறைகளின் கூட்டுத் தொழில் கால்நடை வளர்ப்பு எனப்பட்டது. இது வேளாண்மையின் துணைத்தொழிலாகி விட்டது. கால்நடை வளர்ப்பு பண்பாட்டுக்குப் பண்பாடு மாறுவதோடு காலத்துக்குக் காலமும் மாறும். பல்வேறு குமுகங்களில் இது தனிச்சிறப்பான பண்பாட்டு, பொருளியல் பாத்திரத்தை வகிக்கிறது.
கால்நடைகள் என்பவை வேளாண்தொழில் சூழலில் வீட்டில் வளர்க்கும் விலங்குகள் ஆகும். கால்நடைகள் அவற்றின் உழைப்புக்காகவும் இறைச்சி, முட்டை, பால், முடி, தோல், கம்பளி போன்ற பொருட்களுக்காகவும் பயன்படுகின்றன. சிலவேளைகளில் இவை இறைச்சிக்காக மட்டுமோ அல்லது பண்ணை விலங்குகளாக மட்டுமோ பயன்படுவதுண்டு. அமெரிக்காவில் குதிரைகள் கால்நடைகளாகக் கருதப்படுகின்றன. பலவகை கால்நடைகள் அவற்றின் சிவப்பு இறைச்சிக்காகவே வளர்க்கப்படுகின்றன. மீனும் கோழியும் இவ்வகைபாட்டில் அடங்குவதில்லை.
கால்நடை எனும் சொல் முதலில் 1650 களுக்கும் 1660 களுக்கும் இடையில் பயனுக்கு வந்தது. கால்நடை என்பது கால், நடை ஆகிய சொற்களி ன் கூட்டுச்சொல்லாகும். இன்று ஆடுமாடுகள் அசைபோடும் விலங்குகளாக அமைய, கால்நடைகள் அனைத்து வளர்ப்பு விலங்குகளையும் குறிக்கிறது.
இறந்த கால்நடை கொல்லும் முன்பே நோயால் இறந்த கால்நடைகளைக் குறிக்கிறது. கனடா போன்ற சில நாடுகளின் சட்டங்கள் இறந்த கால்நடைகளை உணவாகப் பயன்படுத்துவதைத் தடை செய்துள்ளன.
மலர்டு என்ற நகரமானது, மலர்டு கவுண்டியின் நகரங்களில் ஒன்றாகும். 1995 ஆம் ஆண்டு இந்த நகர நகராட்சி உருவாக்கப் பட்டது. மலர்டு கவுன்டியின் தலைநகரம், இந்த மலர்டு நகரமே ஆகும். 2006 ஆம் ஆண்டு மக்கள் தொகை கணக்கெடுப்பின்படி, இந்நகரத்தில் 61,302 குடும்பங்கள் வாழ்ந்தன. அப்பொழுது அதில் இருந்த பொது மக்கள் தொகை 228,673 நபர்களாக இருந்தது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர்.
2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 29 வது இடத்தினைப் பெறுகிறது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 281,027 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 290,817 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு 3.37% குறைந்துள்ளது.
கோப்பன்-கீகர் காலநிலை வகைப்பாடு அமைப்புப் புள்ளி விவரப்படி, இதன் காலநிலையை குளிர் அரை வறண்ட காலநிலையாக வகைப்படுத்தப் பட்டுள்ளது.
இந்திய பறவை பாதுகாப்பு வலையமைப்பு நிலம்பூர் மற்றும் அமரம்பலம் காடுகளில் இருந்து 212 வகையான பறவைகளை அடையாளம் கண்டுள்ளது. அமரம்பலம் காப்பகமானது மேற்குத் தொடர்ச்சி மலையின் முக்கியமான பறவை பகுதி என வகைப்படுத்தப்பட்டுள்ளது, அங்கு 16 வரையறுக்கப்பட்ட இனங்கள் அடையாளம் காணப்பட்டுள்ளன; அமரம்பலத்தில் எட்டு இனங்கள் காணப்பட்டுள்ளன. வரையறுக்கப்பட்ட இனங்கள் தவிர ஒரு மிகவும் அழிவாய்ப்புள்ள இனமும் இரண்டு பாதிக்கப்படக்கூடிய இனங்களும் உள்ளன. 2001 ஆம் ஆண்டில் தேசியப் பறவைகள் கழகம் இந்தியாவின் அச்சுறுத்தப்பட்ட 52 இனங்களை அடையாளம் கண்டுள்ளது. என்.டி.எஸ் பறவை இனங்கள் மூன்று முக்கியப் பறவைப் பகுதியில் காணப்படுகின்றன, ஆனால் விரிவான ஆய்வுகள் நடத்தப்பட்டால் இன்னும் அதிகமான இனங்கள் காணப்படலாம்.
அமரம்ப்பலம் காப்பகம் பரப்பளவு கொண்டது. புதிய அமரம்பலம் வனவிலங்கு சரணாலயம் தென்னிந்தியாவில் கேரளாவின் மிகப்பெரிய வனவிலங்கு சரணாலயமாகும். இது முதல் வரை மிக அதிகமான உயரத்தைக் கொண்டது, பாதுகாக்கப்பட்ட இதன் வனப்பகுதியானது, அதிக மழை மற்றும் அடர்த்தியான வனப்பகுதியுடன் இணைக்கப்பட்டுள்ளது. அமரம்பலம் காப்பகமானது அமைதிப்பள்ளத்தாக்கு தேசிய பூங்காவிடன் தொடந்து நீலகிரி உயிர்க்கோளக் காப்பகம் ஆகியவற்றால் உருவான ஒரு பகுதியாகும்.
புதிய அமரம்பலம் வனவிலங்கு சரணாலயம் எனப்படும் புதிய அமரம்பலம் வனக்காப்பகம் தென்னிந்தியாவின் மேற்கு தொடர்ச்சி மலையில் கேரளா மாநிலத்தின் மலப்புறம் மாவட்டத்தில் அமைந்துள்ள ஒரு வனவிலங்கு சரணாலயம் ஆகும். இது தெற்கே பாலக்காடு மாவட்டத்தின் அமைதிப்பள்ளத்தாக்கு தேசியப் பூங்கா மற்றும் வடக்கே தமிழ்நாட்டின் நீலகிரி மாவட்டத்தில் உள்ள நடுகனி வரை நீண்டுள்ளது .
2000 ஆம் ஆண்டு நிலவரப்படி, அமரம்பலம் மேற்குத் தொடர்ச்சி மலையில் காணப்படும் கிட்டத்தட்ட அனைத்து பாலூட்டிகளையும் உள்ளடக்கியது: 25 பாலூட்டிகள், இதில் உள்ளூர் மற்றும் அழிவாய்ப்புள்ள சோலைமந்தி மற்றும் நீலகிரி வரையாடு ஆகியவையும் இதில் அடங்கும்.
தமிழகத்தின் முக்கிய சுற்றுலாத் தலங்களில் குற்றாலம் நகரும் ஒன்று. குற்றாலம் குறிஞ்சி, முல்லை, மருதம் ஆகிய நிலங்களை தன்னுள் அடக்கிக் கொண்டுள்ளது. இங்கு குளித்து மகிழ இயற்கையாக அமைந்த அருவிகளான பேரருவி, ஐந்தருவி, பழத்தோட்ட அருவி, செண்பகாதேவி அருவி, பேரருவி, சிற்றருவி, புலி அருவி, பழைய குற்றால அருவி, தேனருவி என்று பல நீர்விழ்ச்சிகள் உள்ளன. இங்கு குளிப்பதால் உடலுக்குப் பல நன்மைகள் கிடைக்கிறது என்று 1811-ஆம் ஆண்டில் ஆங்கில ஆட்சியாளர்களான கிழக்கிந்திய கம்பெனிக்காரர்கள் அனுப்பிய மருத்துவ குழுவினர் தங்களது ஆய்வின் முடிவில் தெரிவித்துள்ளனர். தென்பொதிகைச் சாரலில் அமைந்துள்ள இந்த குற்றால மலையில் சுமார் 2,000க்கும் மேற்பட்ட மூலிகை செடிகள் உள்ளன. இந்த மூலிகைச் செடிகள் மீது பட்டு விழும் மழைத்துளிகள் பின்னர் அருவியாக ஓடி வருவதால் இதில் அனைத்து மூலிகை செடிகளின் மருத்துவ குணங்களும் கலந்துள்ளது என்கிறார்கள்.
தென்காசி மாவட்டம் இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் தென்காசி நகரம் ஆகும். திருநெல்வேலி மாவட்டத்திலிருந்து சில பகுதிகளைக் கொண்டு தென்காசி மாவட்டம் நிறுவுவதற்கு 12 நவம்பர் 2019 அன்று தமிழ்நாடு அரசு அரசாணை வெளியிட்டது. மேற்கே கேரள மாநிலத்தையும், கிழக்கே தூத்துக்குடி மாவட்டத்தையும், வடக்கே விருதுநகர் மாவட்டத்தையும், தெற்கே திருநெல்வேலி மாவட்டத்தையும் எல்லையாகக் கொண்டுள்ளது. புதிய இம்மாவட்டத்தின் முதல் மாவட்ட ஆட்சியராக, திரு. ஜி.கே. அருண் சுந்தர் தயாளன், இ.ஆ.ப., நியமிக்கப்பட்டார். 22 நவம்பர் 2019 அன்று இம்மாவட்டத்தின் நிர்வாகப் பணிகளை தமிழக முதல்வர், எடப்பாடி க. பழனிசாமி முறைப்படி துவக்கி வைத்தார்.